Ryōji Arai

Ryōji Arai (( 荒井良二 Arai Ryōji, født i Yamagata i Japan i 1956) er en japansk illustratør og barnebokforfatter,Ryōji Arai  Gyldendal Norsk Forlags nettsider som bor og arbeider i Tokyo. Han har illustrert omkring 100 bildebøker med egen og andres tekst, deriblant pekebøker for de minste, eventyrbøker og poesi. 

Arai har også arbeidet med bokomslag, magasin- og reklameillustrasjon og teaterscenografi. Ryōji Arai er en av Japans mest anerkjente illustratører i dag og har mottatt flere litterære utmerkelser for arbeidet sitt, deriblant de internasjonale Bologna Ragazzi Award i 1999 og  ALMA-prisen i 2005. 

I 2009 kom hans første utgivelse på norsk, Kaikun går på tur, en bildebok med tekst av Hirotaka Nakagawa og malerier av Arai (oversatt av Ika Kaminka). 

Bildestilen hans er leken og humoristisk, personlig og djerv, ofte med naivistiske figurer i en rå og fri blandingsteknikk.
 Referanser 

 Eksterne lenker 


Kategori:Japanske illustratører
Kategori:Japanske barnebokforfattere
Kategori:Personer fra Yamagata
Kategori:Fødsler i 1956